Ագնես Ավագյան

**Ագնես Կառլենի Ավագյան** (), հայ ծաղրանկարիչ, նկարազարդող։ 2006 թվականից ապրում է Շվեյցարիայի Լյուցեռն քաղաքում, աշխատում է նաև որպես *life* ծաղրանկարիչ։ Ամուսնու՝ Դեյվ Բյութլերի հետ հրատարակել է ուսուցողական խաղեր։

## Կենսագրություն
Ագնեսի նախնիների մի ճյուղը Թուրքիայում մետաքսի գործարան են ունեցել։ Փախչելով 1915 թվականի Հայոց ցեղասպանությունից՝ նրանք ստիպված են եղել թողնել ամենը և փոքր նավով հասնել Հունաստան։ Ագնեսի նախապապը հետագայում վերադարձել է Հայաստան։ Ագնեսի պապիկը հիդրոինժեներ է եղել, մայրը՝ ինժեներ, իսկ հայրը՝ ֆիզիկոս։

մինի|ձախից|Երեւան, Արա Հովսեփյանի նկարչական խմբակ, 1993-1994
Ագնես Ավագյանը ծնվել է 1980 թվականի ապրիլի 1-ին, Երևանում։ Մանուկ հասակում հաճախել է ռուսական դպրոց, եղել է պիոներ։ 1991–1994 թվականներին հաճախել է Խնկո Ապոր անվան գրադարանի Արա Հովսեփյանի նկարչական խմբակ, 1992-1994 թվականներին սովորել է Հակոբ Կոջոյանի անվան գեղարվեստի դպրոց, 1995-1996 թվականներին՝ Հայաստանի ազգային պատկերասրահին կից արվեստի դպրոցում՝ ունկընդրելով արվեստի պատմություն, 1994–1999 թվականներին՝ Երևանի Փանոս Թերլեմեզյանի գեղարվեստի ուսումնարանում, 2000-2005 թվականներին՝ Երևանի գեղարվեստի պետական ակադեմիայում։

1996 թվականին Սանկտ Պետերբուրգում կազմակերպվել է Ագնեսի գեղանկարների և ծաղրանկարների ցուցահանդեսը։ Այնուհետև Սանկտ Պետերբուրգի գեղարվեստի ակադեմիայում ուսանելու հրավեր է ստացել, սակայն անձնական պատճառներով մերժել է։

1998-2002 թվականներին աշխատել է «Հայաստանի Հանրապետություն» օրաթերթում՝ որպես գլխավոր ծաղրանկարիչ, 2001-2006 թվականներին՝ «*ArmeniaNow.com*» ինտերնետային ամսագրում՝ որպես ծաղրանկարիչ։

Աշխատել է բազմաթիվ ազգային և միջազգային ամսագրերի ու թերթերի և մի շարք կազմակերպությունների հետ, ինչպիսիք են Միավորված ազգերի կազմակերպության զարգացման ծրագիրը և Կարմիր խաչը։

Նկարազարդել է մանկական գրքեր, այդ թվում Նունե Սարգսյանի «Սադափ» գիրքը, լիբանանահայ գրող Վերա Սիսեռյանի մանկական գրքերի շարքը։
մինի|Քաղաքական ծաղրանկար՝ «Դեպի առաջ», 2001
2003 թվականին անհատական ցուցահանդես է ունեցել Բեյրութում, որից հետո Լիբանանի նախագահ Էմիլ Լահուդն ընդունել է Ագնեսին Բաաբդայի իր պալատում՝ Բեյրութում՝ նրա անհատական ցուցահանդեսի առթիվ։ Ագնեսը նախագահին է նվիրել նրա դիմանկարը՝ ի նշան երախտագիտության 1915 թվականին Հայոց ցեղասպանության փախստականներին ընդունելու համար։ Լահուդը Ագնեսին հանձնել է Պատվո շքանշան՝ ի նշան նրա բացառիկ տաղանդի։

2006 թվականից ապրում է Շվեյցարիայի Լյուցեռն քաղաքում, ամուսնու՝ Դեյվ Բյութլերի հետ աշխատում է Ագնես կարիկատուրեն ընկերությունում, որը հիմնադրել են 2010 թվականին։

## Երկու ձեռքի շոու
Ագնեսը երկու ձեռքով կարող է նկարել միաժամանակ երկու տարբեր պատկերներ, և այդ ունակության համար 2000 և 2005 թվականներին գրանցվել է Ռուսաստանի Դիվա ռեկորդների գրքում, 2015 թվականին՝ Հայաստանի Դյուցազնագրքում։

## Ցուցահանդեսներ
* Անհատական ցուցահանդեսներ, Երևան, Հայաստան, 1995, 1996, 1997, 2002, 
* Անհատական ցուցահանդես, Սանկտ Պետերբուրգ, Ռուսաստան, 1996 
* Հայ ծաղրանկարիչների ասոցիացիայի խմբակային ցուցահանդես, Երևան, Հայաստան, 2001, 2002, 2003, 2004, 2005, 
* 2-րդ միջազգային ծաղրանկարչական ֆորում, Al Bayan Press Printing & Publishing Est., Դուբայ, ԱՄԷ, 2002, 
* Անհատական ցուցահանդես, Արամ Մանուկյան կենտրոն, Հալեպ, Սիրիա, 2002, 
* Անհատական ցուցահանդես կազմակերպված Կիլիկիո Հայ Կաթողիկե Պատրիարքության կողմից, Մեսրոպյան տեխնիկական քոլեջի 20-ամյակ, Բեյրութ, Լիբանան, 2003, 
* Կանանց արվեստի հինգերորդ միջազգային փառատոն, Հալեպ, Սիրիա, 2003, 
* Խմբային ցուցահանդես 90-ականներ։ Հայոց ցեղասպանության ոգեկոչում, Հալեպ, Սիրիա, 2004,
* Անհատական ցուցահանդես կազմակերպվել է *ArmeniaNow.com*-ի կողմից, Թեքեյան կենտրոն, Երևան, Հայաստան, 2005, 
* Անհատական ցուցահանդես, CEVI հիմնադրամ Glockenhaus Zentrum Glockenhof, Ցյուրիխ, Շվեյցարիա, 2006,
* Անհատական ցուցահանդես, Ցյուրիխ հայկական ասոցիացիա, Գրյունաու համայնքային կենտրոն, Ցյուրիխ, Շվեյցարիա, 2008,
* Հայոց ցեղասպանությանը նվիրված ցուցահանդես, Ամստերդամ, Նիդերլանդներ, 2009,
* Հայոց ցեղասպանությանը նվիրված ցուցահանդես, Պլաս դե լա Ռեպուբլիկ Փարիզ, Ֆրանսիա, 2009, 
* Խմբակային ցուցահանդես, Ցյուրիխի հայկական փառատոն, *Üdiker-Huus*, Ուիտիկոն, Շվեյցարիա, 2011, 
* Անհատական ցուցահանդես «Ճանապարհորդություն դեպի Արարատյան երկիր» միջոցառման շրջանակներում, Ցենտրում 5, Բեռն, Շվեյցարիա, 2012,
* Ցուցադրություն նվիրված Հայոց ցեղասպանության 100-րդ տարելիցին, Բեռն, Շվեյցարիա, 2015։

## Մրցանակներ
* ՅՈՒՆԻՍԵՖ, «Հաղորդակցություն երեխաների հետ» մրցույթ, հաղթող 1-ին մրցանակ լավագույն զինանշանի համար, Հայաստան, 1996
* Կրթաթոշակ Կրթության և զարգացման հիմնադրամի կողմից, ՀՀ կրթության նախարարություն, Հայաստան, 1996,
* «Խաղաղություն» հիմնադրամի կրթաթոշակ, Հայաստան, 1997,
* Ընդգրկվել է Ռուսաստանի ռեկորդների գրքում՝ երկու ձեռքով միաժամանակ նկարելու կարողության համար, 2000, 2005
* *The Al Bayan Press Printing & Publishing Est.* Դուբայում կազմակերպել է միջազգային ծաղրանկարչական 2-րդ ֆորումը, որին Ագնեսը մասնակցել է 41 երկրի 150 ծաղրանկարիչների հետ միասին և ընտրվել է գլխավոր մրցանակի 15 հաղթողներից մեկը, հրավիրվել է Դուբայում (ԱՄԷ) կայանալիք մուլտֆիլմերի փառատոնին։ Ագնեսը փառատոնի ամենաերիտասարդ և միևնույն ժամանակ միակ կին մասնակիցն է եղել, 2002,
* Լիբանանի նախագահ Էմիլ Լահուդն ընդունել է Ագնես Ավագյանին Բաաբդայի իր պալատում՝ Բեյրութում Ագնեսի անհատական ցուցահանդեսի ժամանակ։ Ագնեսը նախագահին դիմանկար է նվիրել՝ ի նշան երախտագիտության 1915 թվականին Հայոց ցեղասպանության փախստականներին ընդունելու համար։ Լահուդը Ագնեսին հանձնել է Պատվո շքանշան՝ ի նշան նրա բացառիկ տաղանդի, մարտ, 2003,,
* Հակակոռուպցիոն մուլտֆիլմերի մրցույթի հաղթող, ցուցահանդես, Երևան, Հայաստան, 2004,
* 2005 թվականին ստեղծված Հայ ծաղրանկարիչների ասոցիացիայի հիմնադիր անդամ, 2005։

## Նկարազարդումներ
* The Zoo-Boy, David Hovhannes, Arevik, Armenien, 1994
* Peter Pan, Manana Youth Centre, Armenien, 1996
* Magazine: Hey, Manana, Gordzenker, Mankadz Yerkir, Karavarum, Armenien, 1996–1998
* Kinderrechte in Armenien, UNICEF, Armenien, 1997
* Նապիկը, Վերա Սիսեռեան, Համազգայինի Վահէ Սէթեան Տպարան, Լիբանան, 2004, ISBN 9953-0-0274-6
* Կիկակօ, Վերա Սիսեռեան, Համազգայինի Վահէ Սէթեան Տպարան, 2004, ISBN 9953-0-0367-X
* Ալիքը և Պարիկը, Վերա Սիսեռեան, Համազգայինի Վահէ Սէթեան Տպարան, Լիբանան, 2005, ISBN 9953-0-0537-0
* Սադափ։ Հեքիաթ, որն իսկապես պատահեց, Alchemist Studios, Հայաստան, 2005, ISBN 978-99941-957-5-6
* Առաջին Օրը, Վերա Սիսեռեան, Համազգայինի Վահէ Սէթեան Տպարան, Լիբանան, 2006, ISBN 9953-0-0843-4
* Back to God’s Paradise, Kinderbuch über Flüchtlingslager im Libanon, Loucig Guloyan-Srabian, Service to Refugees, Displaced & Migrants, Middle East Council of Churches, Libanon, 2006
* Bibel Mirakelspiel 1 – Der Schatz in den Katakomben, Büttler Dave, Rex Verlag Luzern, 2008, ISBN 978-3-7252-0853-1
* Vo de Stross is Härz, Büttler Dave / Treier Marcel, Rex Verlag Luzern, 2008, ISBN 978-3-7252-0844-9
* Bibelthriller, Büttler Dave, Rex Verlag Luzern, 2009, ISBN 978-3-7252-0860-9
* Vom Verbrechen verfolgt, Schaub Reto / Caprez Angela, Lehrmittelverlag Zürich, 2009, ISBN 978-3-03794-141-6
* Ladina Bonetti Rätselcomic auf der Kindseite der Südostschweiz Zeitung, wöchentlich, 2009
* Bibelthriller 2 – David, Büttler Dave, Rex Verlag Luzern, 2014, ISBN 978-3-7252-0926-2
* SLAP – Das Kartenspiel für (un)anständige Leute!, Stefan Ritter & Cyrill Frick, 2017, www.slap-game.ch
* 
* Winston Churchills Witz und Weisheit, Werner Vogt, Weber Verlag, 2021, ISBN 978-3-03922-140-0

## Ծանոթագրություններ

## Արտաքին հղումներ
* Ագնես Ավագյանը Զանգակում

Կատեգորիա:Երևանի գեղարվեստի պետական ակադեմիայի շրջանավարտներ
Կատեգորիա:ՀԹՎ 2023 հոդվածներ
Կատեգորիա:Հայ արվեստագետներ
Կատեգորիա:Հայ ծաղրանկարիչներ